# metadata.dc.description.abstract[].value
A l'hora d'assajar de trobar concepcions dels processos de normalització lingüística que ens puguin resultar el màxim d'aclaridores i útils per guiar la nostra intervenció sobre la realitat, he anat trobant més i més il·luminant pensar aquest tipus de fenòmens com a processos de canvi de comportaments.
Des d'aquesta perspectiva -que implica alhora canvi i persistència- crec que s'afavoreix en alt grau la comprensió d'aquests tipus d'esdeveniments i una correcta orientació en la imaginació de les accions pertinents. Fixem-nos, per exemple, que no és el mateix començar un procés totalment de zero, de nou, que transformar allò que la gent està plenament acostumada a fer quotidianament. En el primer cas les definicions de la situació i les normes de comportament poden fixar-se -en un esquema teòric- amb més llibertat, sense trobar-se amb els problemes d'hàbit, de percepcions consolidades, etc., que ens
poden sorgir en el cas d'haver de canviar comportaments funcionals i llargament establerts d'un col·lectiu humà. Ja veurem més endavant com des d'aquest enfocament s'expliquen moltes coses aparentment fosques de l'actual procés de normalització del català.

# metadata.dc.relation.ispartof[].value
Capítol del llibre: Martí, Joan (ed.), Processos de normalització lingüística. Barcelona: Columna, 1991, ISSN:  	
8478093079,  pp. 41-63.

# metadata.dc.source[].value
Llibres / Capítols de llibre (Centre Universitari de Sociolingüística i Comunicació)